દ્રાસ, 26 જુલાઇ : કારગિલ યુદ્ધ દરમિયાન કેટલાક હીરો એવા પણ છે જેમનો ઉલ્લેખ ઘણો ઓછો થયો છે. શહીદ કેપ્ટન વિજયંત થાપર પણ તેમાંથી જ એક છે. તેમના પિતા રિટાયર્ડ કર્નલ વી એન થાપર સ્વયં ભારતીય સેનામાં 37 વર્ષ સુધી પોતાની સેવા આપી ચૂક્યા છે. આજે કારગિલ વિજય દિવસે તેમની સાથે મુલાકાત દરમિયાન થયેલી વાતચીતમાં જાણવા મળ્યું કે તેઓ દર વર્ષે કારગિલ આવે છે અને એ પોઇન્ટ સુધી જાય છે જ્યાં તેમના દીકરો શહીદ થયો હતો.